Lolland-Falsters Stifts-Tidende, 1847-05-22
Følgende Skrivelser fra Collegierne i Sager, der tidligere have været Gjenstand for Forhandling i Amtsraadet, fremlagdes: a) Cancelli-Skrivelse af 9de Marts d. A., hvorved efter Amtsraadets Jndstilling bifaldes, at Halvdelen af de med den afsindige Hans Jørgen Flindts Forsørgelse forbundne Omkostninger udredes af Amts fattigkassen, medens den anden Halvdeel bæres af Taagerup og Thorslunde Sognes Fattigkasse. b) Dito af 2den Marts d. A., hvorved approberes Opførelsen af et nyt Fattighuus i Burs med den af Amtsraadet antydede Forandring i Byggeplanen, og at dertil forstrækkes Communen 400 Rbd. af Amts fattigkassen, som forrentes med 4 pCt. og tilbagebetales med 50 Rbd. aarlig. c) Dito af 3die April d. A. hvorved bifaldes, at Laanet til Sygehuset i Mariebo forøges til 3600 Rbd. og at Amtets Bidrag til Vedligeholdelsen forhøies til 144 Rbd. aarlig. d) Rentekammer=Skrivelse af 27de Marts d. A. hvorved bifaldes, at Biskop Gads Befordringsgodtgjørelse forhøies til 80 Rbd. aarlig for 1847 og 1848. Følgende Sager bleve derefter i Mødet foretagne, 1. Proprietair Burchard til Frederiksdal, Grev Schmettau til Steensgaard og Fru Thorsen til Adserstrup havde for Amtsraadet ført Anke over deres Ansættelse i Bidrag til Sandby Sogns Skolevæsen efter Formue og Leilighed for Aaret 1846, ved hvilken de ansee sig at være ubilligen bebyrdede, idet deres Bidrag er bestemt omtrent til det Fiirdobbelte mod Aaret 1845 eller forhøiet respective fra 6 til 25 Rbd., fra 3 til 13 Rbd. og fra 5 til 16 Rbd., medens næsten ingen Forhøielse af de øvrige Contribuenters Bidrag har fundet Sted. Ligningsbeløbet efter Formue og Leilighed er nemlig forøget fra 42 Rbd. til 87 Rbd. 80 s. eller med 45 Rbd. 80 s., og heraf ere 40 Rbd. paalagte Klagerne men kun 5 Rbd. 80 s. de øvrige Sognebeboere, som for en stor Deel ere velhavende, og det uden at nogen Forbedring i deres Formuesomstændigheder eller øvrige Vilkaar er indtraadt, hvorimod de endog maae bidrage betydeligt meere til Communen af deres Gaardes Hartkorn formeldelst dettes Forhøielse ved den nye Matrikulering, nemlig for Frederiksdal fra 28 til 50 Tdr., for Steensgaard fra 17 til 30 Tdr. og for Adserstrup fra 35 til 44 Tdr. de herover af Sogneforstanderskabet afgivne Erklæringer havde 5 Medlemmer, som udgjøre Majoriteten, efter hvis Beslutning den omhandlede Ligning er skeet, søge at forsvare Rigtigheden af den paaankede Ansættelse, hvilken de væsentlig begrundede paa det frie Hartkorns Begunstigelser, hvori skulde findes Hjemmel til at beskatte dets Besiddere høiere efter Formue og Leilighed. Af Minoriteten i Sogneforstanderskabet havde 3 Medlemmer vel indrømmet Majoritetens Grunde en vis Gyldighed, men fundet den skeete Ansættelse for høi, medens det fjerde Medlem ei havde villet afgive nogen Erklæring, fordi han selv fandt sig præjudiceret ved Ligningen. Grev Schmettau havde endelig i en senere indløben Skrivelse modsagt Rigtigheden af den af Sogneforstanderskabets Majoritet anførte Omstændighed, at han skulde have 1000 Rbd. i Pension og oplyst, at Forstanderskabet eenstemmig har ansat det frie Hartkorns Brugere til Fattigskat efter Minoritetens Votum med Hensyn til Skolebidraget. – Da Majoritetens Fremgangsmaade i dette Tilfælde maatte ansees stridende mod de gjældende Ligningsregler og det navnlig er urigtigt, at lade Hartkornets Beskaffenhed som privilegeret, hvortil der er taget Hensyn ved Eiendommenes Erhvervelse af de nuværende Besiddere, som derefter have maattet ansætte deres Værdi, komme i Betragtning ved Ligningen efter Formue og Leilighed, fandt Amtsraadet den fremsatte Anke grundet og nedsatte Bidraget for Klagerne, hvilke der ikke skjønnedes at være Grund til at ansætte høiere end efter det tidligere fulgte Forhold, til respective 12, 6 og 10 Rbd., saaledes at Resten af det Beløb, der, som ovenmeldt, var bestemt til at lignes paa Formue og Leilighed, fordeles paa Sognets øvrige Contribuenter. Det bestemtes derhos, at forsaavidt Bidraget for 1846 allerede er erlagt med de paalignede Summer, maae Vedkommende nyde Godtgjørelse ved næste Ligning. 2. Kjøbmand Olsen paa Feis havde ligeledes besværet sig over sin Ansættelse til Fattigbidrag for indeværende Aar efter Formue og Leilighed, og begjært det ham paalignede Bidrag 20 Rbd. betydelig nedsat.